CELEX: 52017PC0691
Language: da
Date: 2017-11-22
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det ministerråd, der er oprettet i overensstemmelse med traktaten om oprettelse af et transportfællesskab

EUROPA-KOMMISSIONEN
            Bruxelles, den 22.11.2017
            COM(2017) 691 final
            2017/0308(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i det ministerråd, der er oprettet i overensstemmelse med traktaten om oprettelse af et transportfællesskab
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i det ministerråd, der er oprettet i henhold til traktaten om oprettelse af et transportfællesskab (i det følgende benævnt "transportfællesskabstraktaten") for så vidt angår den afgørelse, som ministerrådet skal træffe med henblik på vedtagelse af sin forretningsorden.
            
            
               2.BAGGRUND FOR FORSLAGET
            
            
               2.1Traktaten om oprettelse af et transportfællesskab
            
            
               Den engelske udgave af transportfællesskabstraktaten med parterne på det vestlige Balkan (Albanien, Bosnien-Hercegovina, Kosovo
                  1* (i det følgende benævnt "Kosovo"), den tidligere jugoslaviske republik Makedonien, Montenegro og Serbien) blev undertegnet af alle parter, undtagen Bosnien-Hercegovina, inden for rammerne af topmødet for de seks lande på det vestlige Balkan, der fandt sted i Trieste den 12. juli 2017. Bosnien-Hercegovina undertegnede traktaten den 18. september 2017 i Bruxelles. De andre sprogudgaver af transportfællesskabstraktaten blev undertegnet af parterne den 9. oktober 2017. Efter undertegnelsen anvendes transportfællesskabstraktaten midlertidigt i overensstemmelse med dens artikel 41, stk. 3. For Unionen er den midlertidige anvendelse fastsat ved Rådets afgørelse om undertegnelse på Den Europæiske Unions vegne og midlertidig anvendelse af traktaten om oprettelse af et transportfællesskab
                  2
               .
            
            
               Den Europæiske Union er part i transportfællesskabstraktaten.  
            
            
               2.2Ministerrådet
            
            
               
                  Ministerrådet er oprettet ved artikel 21 i transportfællesskabstraktaten for at sikre, at målsætningerne i traktaten opfyldes. Det har følgende ansvarsområder:
               
            
            
               –- a) udfærdige generelle politiske retningslinjer
            
            
               –- b) gennemgå fremskridt med gennemførelsen af transportfællesskabstraktaten, herunder opfølgning på forslag fra det sociale forum
            
            
               –- c) afgive udtalelser om udnævnelsen af direktøren for sekretariatet og
            
            
               –- d) træffe afgørelse om sekretariatets sæde.
            
            
               
                  Ministerrådet består af en repræsentant for hver kontraherende part. Alle EU-medlemsstater kan deltage som observatører. Medmindre andet er fastsat, træffer ministerrådet afgørelse ved konsensus.
               
            
            
               2.3Den påtænkte retsakt, der skal vedtages af ministerrådet
            
            
               
                  Udkastet til afgørelse vedrører vedtagelsen af ministerrådets forretningsorden med henblik på at sikre en hensigtsmæssig udførelse af dets opgaver i henhold til traktatens artikel 21, 22 og 23. Udkastet til forretningsorden omfatter emner såsom deltagelse i ministerrådsmøderne, ministerrådets formandsskab, forberedelsen af møderne i ministerrådet og procedurereglerne for disse møder, procedurer for de forskellige typer aktioner, som ministerrådet har mulighed for at iværksætte, videregivelse af oplysninger samt en række afsluttende bestemmelser. Forretningsordenen træder i kraft på dagen for dens vedtagelse. Afgørelsen om vedtagelse af ministerrådets forretningsorden vil være afgørende for en rettidig gennemførelse af transportfællesskabstraktaten.
               
               
                  Den påtænkte afgørelse vil blive juridisk bindende for parterne i henhold til nævnte traktats artikel 21.
               
            
            
               3.DEN HOLDNING, DER SKAL INDTAGES PÅ UNIONENS VEGNE
            
            
               Det er afgørende for ministerrådet at vedtage sin forretningsorden med henblik på at sikre en hensigtsmæssig udførelse af sine opgaver i henhold til traktatens artikel 21, 22 og 23. Da Unionen er part i transportfællesskabstraktaten, er det nødvendigt at fastlægge Unionens holdning.
            
         
         
            
               Det skal i den forbindelse erindres, at transportfællesskabstraktaten er et af de elementer, der skal styrke det regionale samarbejde mellem landene på det vestlige Balkan, hvilket Kommissionen forklarer nærmere i sit forslag til Rådets afgørelse om undertegnelse af transportfællesskabstraktaten [se COM(2017) 324 final, under "Generel baggrund"].  
            
            
               4.RETSGRUNDLAG
            
            
               4.1Proceduremæssigt retsgrundlag
            
            
               4.1.1 Principper
            
            
               
                  I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
               
               
                  Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også retsforskrifter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     3
                  .
               
            
            
               4.1.2 Anvendelse på det foreliggende tilfælde
            
            
               Ministerrådet er et organ, der er nedsat ved en aftale, nemlig transportfællesskabstraktaten.
            
            
               Den retsakt, som ministerrådet skal vedtage, er en retsakt, der har retsvirkninger. Ministerrådet må som et organ, der er oprettet i medfør af transportfællesskabstraktaten, og med beføjelse til at træffe foranstaltninger i henhold til artikel 21 i nævnte traktat anses for at være bemyndiget til at vedtage sin egen forretningsorden for at sikre en korrekt udførelse af de opgaver, det pålægges. Forretningsordenen indeholder i kraft af sin karakter og som et folkeretligt anliggende for ministerrådet elementer, der er retligt bindende for medlemmerne af ministerrådet og derfor også for Unionens repræsentant. Følgelig anses den for at have retsvirkninger. 
            
            
               Den påtænkte retsakt hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to led, og det ene af disse formål eller disse led kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have ét materielt retsgrundlag, nemlig det, som det primære eller fremherskende formål eller led tilsiger.
            
            
               Hvis den påtænkte retsakt samtidigt forfølger flere formål eller har flere led, der er uadskilleligt forbundne, uden at det ene er sekundært i forhold til det andet, skal det materielle retsgrundlag for afgørelsen, der vedtages i henhold til artikel 218, stk. 9, i TEUF, undtagelsesvis omfatte de forskellige retsgrundlag svarende til de pågældende formål eller led.
            
            
               4.2.2.Anvendelse på det foreliggende tilfælde
            
            
               Den påtænkte retsakt er en forudsætning for, at transportfællesskabstraktaten kan fungere efter hensigten. Transportfællesskabstraktaten forfølger formål og indeholder elementer inden for transport ad landeveje, jernbane og sejlbare vandveje – transportformer, som er omfattet af artikel 91 i TEUF – samt på området søfart, som er en transportform, der er omfattet af artikel 100, stk. 2 i TEUF. På grund af dens horisontale karakter har den påtænkte retsakt følger for alle disse aspekter. Alle disse aspekter er uadskilleligt forbundne, uden at det ene er sekundært i forhold til det andet.
            
            
               
                  Det materielle retsgrundlag for den foreslåede afgørelse er derfor følgende bestemmelser: artikel 91 og artikel 100, stk. 2, i TEUF.
               
               
                  4.3
                        Konklusion
               
               
                  Retsgrundlaget for den foreslåede afgørelse bør være artikel 91 og artikel 100, stk. 2, i TEUF sammenholdt med artikel 218, stk. 9, i TEUF.
               
            
         
         
            
               
            
               2017/0308 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det ministerråd, der er oprettet i overensstemmelse med traktaten om oprettelse af et transportfællesskab
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 91 og artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Traktaten om oprettelse af et transportfællesskab ("transportfællesskabstraktaten") blev undertegnet af Unionen i overensstemmelse Rådets afgørelse (EU) 2017/1937 af 11. juli 2017 om undertegnelse på Den Europæiske Unions vegne og midlertidig anvendelse af traktaten om oprettelse af et transportfællesskab
                  4
               .
            
            
               (2)I overensstemmelse med artikel 41, stk. 3, i transportfællesskabstraktaten finder nævnte traktat midlertidig anvendelse fra den [XXX] mellem Den Europæiske Union og Republikken Albanien, Bosnien-Hercegovina og Republikken Serbien.
            
            
               (3)Det er afgørende, at ministerrådet vedtager sin forretningsorden med henblik på at sikre en hensigtsmæssig udførelse af sine opgaver i henhold til artikel 21, 22 og 23 i transportfællesskabstraktaten. 
            
            
               (4)Ministerrådet skal på sit andet møde berammet til at finde sted inden udgangen af 2018 vedtage en afgørelse om sin forretningsorden.
            
            
               (5)Den holdning, der skal indtages på Unionens vegne i ministerrådet bør fastlægges, da afgørelsen om ministerrådets forretningsorden er bindende for Unionen —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne på ministerrådets andet møde, skal baseres på det udkast til afgørelse vedtaget af ministerrådet, der er knyttet til nærværende afgørelse.
            
            
            
               Mindre ændringer af udkastet til afgørelse kan vedtages af repræsentanter for Unionen i ministerrådet uden yderligere afgørelse truffet af Rådet.
            
            
               Artikel 2
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  *
                        Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244 (1999) og ICJ's udtalelse om Kosovos uafhængighedserklæring.
               
               
                  
                     (2)
                  
                        EUT L 278 af 27.10.2017, s. 1.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (4)
                  
                        EUT L 278 af 27.10.2017, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den22.11.2017
            COM(2017) 691 final
            BILAG
            til
            Rådets afgørelse
            om den holdning, der skal indtages på Den Europæiske Unions vegne i det ministerråd, der er oprettet i overensstemmelse med traktaten om oprettelse af et transportfællesskab
            
               
         
         
            
               BILAG
            
            
               AFGØRELSE 2018/1
            
            
               TRUFFET AF MINISTERRÅDET FOR TRANSPORTFÆLLESSKABET
            
            
            
               D/2018/1/MC-TC af... 2018: Ministerrådets forretningsorden
            
            
            
               MINISTERRÅDET FOR TRANSPORTFÆLLESSKABET HAR —
            
            
               under henvisning til traktaten om oprettelse af et transportfællesskab, særlig artikel 21, 22 og 23 —
            
            
               BESTEMT FØLGENDE:
            
            
            
               Eneste artikel 
            
            
               Ministerrådets forretningsorden, der er knyttet til denne afgørelse som bilag, vedtages hermed.
            
            
            
               Udfærdiget i [...], den … 2018
            
            
            
               På ministerrådets vegne
            
            
            
               ……………………………
            
            
               
         
         
            
               BILAG: FORRETNINGSORDEN FOR MINISTERRÅDET FOR TRANSPORTFÆLLESSKABET
            
            
            
               I.
                     GENERELT
            
            
               1.
                     Denne forretningsorden fastsætter de interne procedurer for ministerrådets varetagelse af sine opgaver som en institution i medfør af traktaten om oprettelse af et transportfællesskab ("traktaten").
            
            
               2.
                     I tilfælde af en eventuel uoverensstemmelse mellem forretningsordenen og traktaten, finder traktatens bestemmelser anvendelse.
            
            
               II.
                     PARTER, OBSERVATØRER OG ANDRE DELTAGERE
            
            
               1.
                     Parterne bør i princippet være repræsenteret i ministerrådet på ministerplan eller et tilsvarende niveau. 
            
            
               2.
                     Uden at dette berører observatørernes status i henhold til traktatens artikel 22, kan formandskabet og næstformandskabet som omhandlet i afsnit III, punkt 2, hvis det er hensigtsmæssigt, aftale at indbyde repræsentanter for andre stater, internationale organisationer eller andre organer, herunder repræsentanter for civilsamfundet til at deltage på ad hoc-basis i særlige møder i ministerrådet eller en eller flere dele heraf.
            
            
               3.
                     Hvis formandskabet og næstformandskabet bliver enige om at indbyde repræsentanter for andre stater, internationale organisationer eller andre organer, underretter formandskabet parterne og det permanente sekretariat for transportfællesskabet ("sekretariatet") herom mindst tre uger før mødet. Parterne og sekretariatet kan fremsætte deres synspunkter for formandskabet senest fem arbejdsdage efter modtagelsen af denne underretning.
            
            
               III.
                     FORMANDSKABET
            
            
               1.
                     Ministerrådets formandskab varetages af den samme sydøsteuropæiske part, som varetager formandskabet i det regionale styringsudvalg i henhold til artikel 24, stk. 6, i traktaten og de betingelser, der er fastlagt i det regionale styringsudvalgs forretningsorden.
            
            
               2.
                     Formandskabet leder ministerrådet. Det bistås af en repræsentant for Den Europæiske Union og en repræsentant for det kommende formandskab, der tilsammen omtales som næstformandskabet.
            
            
               3.
                     Hvis formandskabet ikke er i stand til at varetage sine opgaver på et bestemt møde, ledes mødet af repræsentanten for Den Europæiske Union i sin egenskab af næstformand.
            
            
               IV. 
                     MØDEFORBEREDELSE
            
            
               1.
                     Ud over de årlige møder i henhold til artikel 23 i traktaten kan ministerrådet afholde andre møder efter behov. Formandskabet indkalder til sådanne møder efter aftale med næstformandskabet.
            
            
               2.
                     Formandskabet træffer efter høring af næstformandskabet og sekretariatet beslutning om, hvor ministerrådsmøderne skal afholdes. En sådan beslutning træffes mindst to måneder før det pågældende møde. Sekretariatets bidrag til de organisatoriske mødeudgifter uden for sekretariatets sæde er underlagt dets interne budgetbestemmelser. Sekretariatets bidrag til de udgifter, der er forbundet med tilrettelæggelse af møder uden for sekretariatets sæde, er underlagt dets interne budgetbestemmelser.
            
            
               3.
                     Formandskabet, næstformandskabet og sekretariat aftaler mødedatoerne i fællesskab. Datoen fastlægges mindst to måneder forud for det pågældende møde.
            
            
               4.
                     Formandskabet og næstformandskabet godkender udkastet til dagsorden. Udkastet til dagsorden og alle dertilhørende dokumenter sendes til parterne og observatørerne mindst to måneder forud for det pågældende møde. Parterne kan fremsætte bemærkninger og foreslå nye punkter. Også relevant materiale sendes til de indbudte repræsentanter i overensstemmelse med afsnit II, punkt 2.
            
            
               5.
                     Sekretariatet er ansvarligt for mødeforberedelsen. Det holder løbende og på anmodning formandskabet og næstformandskabet orienteret om forberedelsesprocessen og følger deres anmodninger og vejledning i denne henseende.
            
            
               V.
                     MINISTERRÅDSMØDER - PROCEDUREREGLER    
            
         
         
            
               1. 
                     Ministerrådsmøderne er ikke offentlige, medmindre ministerrådet beslutter dette.
            
            
               2. 
                     Enhver part eller anden mødedeltager kan ledsages af embedsmænd, som bistår dem. Embedsmændenes navn og stilling skal på forhånd meddeles sekretariatet. Hver part kan i princippet have op til tre embedsmænd med, mens andre mødedeltagere kan have op til to med. Formandskabet kan imidlertid rådgive yderligere om det maksimale antal repræsentanter pr. delegation.
            
            
               3.
                     Ministerrådet anses kun for at være beslutningsdygtigt, hvis de fire sydøsteuropæiske parter og Den Europæiske Union er repræsenteret.
            
            
               4.
                     Ministerrådet træffer afgørelse ved konsensus. Hvis en part undlader at stemme, forhindrer det ikke ministerrådet i at træffe foranstaltninger forudsat, at det er beslutningsdygtigt i henhold til punkt 3 i dette afsnit.
            
            
               5.
                     Dagsordenen for mødet godkendes ved mødets begyndelse. I hastesager kan nye punkter tilføjes på dagsordenen i løbet af mødet efter aftale med formandskabet og næstformandskabet.
            
            
               6.
                     Observatører kan fremsætte erklæringer efter tilladelse eller på opfordring af formandskabet. 
            
            
               7.
                     Personer, der er indbudt i overensstemmelse med afsnit II, punkt 2, kan deltage i drøftelserne, men ikke må ikke deltage, når ministerrådet træffer beslutning om foranstaltninger af nogen art.
            
            
               8.
                     Der udarbejdes med bistand fra sekretariatet udkast til konklusionerne fra hvert møde. De underskrives af formandskabet og sendes til parterne og observatørerne. Hvis det ikke er muligt at færdiggøre udkastet til konklusionerne ved afslutningen af det pågældende møde, sikrer formandskabet, at de færdiggøres og sendes inden for syv kalenderdage efter mødets afholdelse. Enhver part kan anmode om rettelser inden for syv kalenderdage efter modtagelsen af udkastet til konklusioner. Formandskabet sørger for, at den endelige udgave sendes senest syv dage efter udløbet af fristen for fremsættelse af bemærkninger.
            
            
               9.
                     Alle generelle politiske retningslinjer eller foranstaltninger, der er vedtaget på mødet, medtages i konklusionerne.
            
            
               10.
                     Mødekonklusionerne må ikke på nogen måde begrænse anvendelsesområdet for eller virkningerne af retsakter eller traktaten. Der må ikke afgives udtalelser eller fremsættes konklusioner, der er i modstrid med bindende retsregler. Mødekonklusionerne må hverken udgøre en del af en retsakt eller have nogen normativ virkning.
            
            
               VI.
                     TYPER FORANSTALTNINGER, MINISTERRÅDET KAN TRÆFFE, OG PROCEDURER, SOM DET SKAL FØLGE 
            
            
               1.
                     Ministerrådet kan alt afhængigt af den konkrete sag vedtage følgende: 
            
            
               -generelle politiske retningslinjer og
            
            
               -beslutninger, anbefalinger eller udtalelser (tilsammen benævnt "foranstaltninger").
            
            
               Vedtagelse af regler, der har til formål at sikre et velfungerende ministerråd, samt vedtagelse af rapporter betragtes som vedtagelse af beslutninger.
            
            
               2. 
                     Når generelle politiske retningslinjer eller foranstaltninger er vedtaget eller ændret, skal de straks underskrives af formandskabet og herefter sendes af sekretariatet til samtlige parter. 
            
            
               3.
                     Generelle politiske retningslinjer og foranstaltninger træder i kraft på datoen for deres vedtagelse, medmindre andet fastsættes.
            
            
               Generelle politiske retningslinjer
            
            
               4.
                     Enhver part eller sekretariatet kan anmode om vedtagelse eller ændring af generelle politiske retningslinjer. Anmodningen fremsættes skriftligt og skal indeholde tilstrækkelige oplysninger, der forklarer nødvendigheden af vedtagelsen eller ændringen af de foreslåede retningslinjer i ministerrådet.
            
            
               5.
                     Den skriftlige anmodning skal indsendes af den anmodende part til formandskabet med kopi til næstformandskabet og sekretariatet. Formandskabet underretter alle de øvrige parter herom senest syv kalenderdage efter modtagelsen af anmodningen. Den part, der fremsætter anmodningen, eller sekretariatet, hvis dette er den anmodende part, kan, hvis det er nødvendigt, anmode om det regionale styringsudvalgs holdning.
            
         
         
            
               6.
                     Formandskabet organiserer i samråd og efter aftale med næstformandskabet forberedelsen af et udkast til ministerrådets holdning, der forelægges til behandling på det kommende ministerrådsmøde. Udkastet til holdning sendes til parterne mindst 30 kalenderdage før mødet.
            
            
               7.
                     I behørigt begrundede tilfælde kan der vedtages generelle politiske retningslinjer eller ændringer heraf uden at træffe de foranstaltninger og anvende de procedurer, der er fastsat i punkt 4, 5 og 6 i dette afsnit.
            
            
               Foranstaltninger
            
            
               9.
                     Medmindre andet er fastsat i denne forretningsorden eller andre regler fastsat af ministerrådet, der gælder for særlige tilfælde, vedtages eller ændres foranstaltninger efter samme procedure.
            
            
               10.
                     Enhver anmodning om vedtagelse eller ændring af en foranstaltning fra en part eller sekretariatet skal indgives skriftligt mindst 60 kalenderdage før det ministerrådsmøde, hvorpå det skal behandles.
            
            
               11.
                     Anmodningen sendes til formandskabet med kopi til alle parter og sekretariatet. Den ledsages af relevante forklarende noter. Den part, der fremsætter anmodningen, eller sekretariatet, hvis dette er den anmodende part, kan, hvis det er nødvendigt, anmode om det regionale styringsudvalgs holdning.
            
            
               12.
                     I behørigt begrundede tilfælde kan foranstaltninger vedtages eller ændres uden at træffe de foranstaltninger eller følge de procedurer, der er fastsat i pkt. 10 og 11 i dette afsnit.
            
            
               Vedtagelse af generelle politiske retningslinjer og foranstaltninger ved brevveksling
            
            
               13.
                     Ministerrådet kan i tidsrummet mellem møderne vedtage eller ændre generelle politiske retningslinjer eller foranstaltninger ved brevveksling. Formandskabet kan på anmodning af en part eller sekretariatet vedtage generelle politiske retningslinjer eller foranstaltninger ved brevveksling eller på eget initiativ beslutte i samråd og efter aftale med næstformandskabet, om en sag berettiger, at proceduren med brevveksling følges.
            
            
               14.
                     Hvis formandskabet har besluttet, at proceduren med brevveksling følges, beder det sekretariatet om at videresende anmodningen til parterne sammen med de oplysninger, som formandskabet i samråd og efter aftale med næstformandskabet betragter som nødvendige. Formandskabet præciserer endvidere i samråd og efter aftale med næstformandskabet, hvorvidt og i givet fald under hvilke betingelser parterne kan foreslå ændringer til anmodningen.
            
            
               15.
                     Formandskabet fastsætter i samråd og efter aftale med næstformandskabet dato og klokkeslæt for, hvornår svarene skal være modtaget, i det fristen aldrig må være kortere end 10 kalenderdage regnet fra datoen for fremsendelsen af oplysningerne i punkt 14 i dette afsnit. I undtagelsestilfælde kan formandskabet efter anmodning eller på eget initiativ i samråd og efter aftale med næstformandskabet forlænge fristen for svarmodtagelse. Enhver part, der ikke har svaret skriftligt (herunder via e-mail) indenfor tidsfristen, betragtes som havende undladt at stemme. 
            
            
               VII. 
                     VIDEREGIVELSE AF OPLYSNINGER
            
            
               1.
                     Medmindre der træffes anden afgørelse, offentliggør sekretariatet de endelige dokumenter (dagsorden, konklusioner osv.) på webstedet.
            
            
               2. 
                     Retten til adgang til ministerrådets dokumenter fastsættes af det regionale styringsudvalg i henhold til artikel 38, stk. 2 og 3 i traktaten.
            
            
               VIII. 
                     AFSLUTTENDE BESTEMMELSER
            
            
               1.
                     Observatører og personer, der er indbudt i overensstemmelse med afsnit II, punkt. 2, opfylder de krav om fortrolighed, der gælder for parterne. Sådanne krav fremgår af konklusionerne af det relevante møde.
            
            
               2.
                     Personer, der er indbudt i overensstemmelse med afsnit II, punkt 2, anmodes om at underskrive en fortrolighedserklæring inden behandlingen påbegyndes. Fortrolighedserklæringen indeholder en forpligtelse til at respektere de fortrolighedsregler, der er omhandlet i  punkt 1 i dette afsnit. Hvis de nægter at undertegne en sådan erklæring, bliver de forment adgang til møderne.
            
            
               3.
                     Alle ministerrådets retsakter skal undertegnes af formandskabet.
            
            
               4.
                     Enhver ændring af denne forretningsorden vedtages ved en afgørelse truffet af ministerrådet.
            
            
               5.
                     Hvis anvendelsen af denne forretningsorden i en specifik situation giver anledning til fortolkningsvanskeligheder, yder formandskabet i samråd og efter aftale med næstformandskabet rådgivning med henblik på at løse situationen.
            
         
         
            
               6.
                     Et år efter denne forretningsordens ikrafttræden kan sekretariatet på grundlag af praktiske erfaringer med dens anvendelse foreslå ændringer af forretningsordenen, som det anser for nyttige eller nødvendige. Hvis en af parterne ønsker at foreslå en sådan ændring, skal sekretariatet forinden konsulteres herom.
            
            
               Denne forretningsorden træder i kraft på dagen for vedtagelsen i ministerrådet.